**ОБЩИНСКА ИЗБИРАТЕЛНА КОМИСИЯ-ГР.ПЕЩЕРА**

**П Р О Т О К О Л**

**№ 62 / 11.06.2018г.**

Днес, 11.06.2018г. в 17.00 ч., се свика редовно заседание на Общинската избирателна комисия - гр.Пещера(ОИК), назначена с решение на ЦИК №1818 - МИ/НР от 04.09.2015г. за произвеждане на избори за общински съветници и кметове както и за Национален Референдум на 25.10.2015г. ОИК - гр. Пещера встъпва в правомощията си от 05.09.2015 г.

На заседанието присъстваха 8 членове на комисията, налице е кворум и комисията може да взима легитимни решения.

На заседанието на ОИК - гр.Пещера се разгледаха следните въпроси при следния проект за дневен ред:

1. Вземане на Решение за Предсрочно прекратяване на пълномощията на избран общински съветник-Стелиян Иванов Варсанов ,от листата на МК „СТЕЛИЯН ВАРСАНОВ за ПЕЩЕРА“ на основание чл.30,ал.6 ,във връзка с чл.30,ал.4,т.5 от ЗМСМА.

Проектът за дневен ред бе подложен на поименно гласуване:

|  |  |
| --- | --- |
| **Членове на ОИК** | **Гласуване** |
| 1. Нина Димитрова Костова | ЗА |
| 1. Стойка Костадинова Цвеева | ЗА |
| 1. Атанаска Стоичкова Гочева | ЗА |
| 1. Маргарита Борисова Фолева | ЗА |
| 1. Елена Георгиева Дузова | ЗА |
| 1. Георги Георгиев Връбчев | ЗА |
| 1. Анна Петрова Кулинска | ОТСЪСТВА |
| 1. Георги Щерев Щерев | ЗА |
| 1. Николай Василев Василев | ОТСЪСТВА |
| 1. Василка Георгиева Димитрова | ЗА |
| 1. Здравка Николаева Мулетарова | ОТСЪСТВА |

Дневния ред се прие от ОИК – гр. Пещера с пълно мнозинство от 8 Гласа ‘ЗА‘

**ТОЧКА 1.**

Докладва :Нина Костова – председател на ОИК гр.Пещера

1.Относно: Вземане на Решение за Предсрочно прекратяване на пълномощията на избран общински съветник-Стелиян Иванов Варсанов ,от листата на МК „СТЕЛИЯН ВАРСАНОВ за ПЕЩЕРА“ на основание чл.30,ал.6 ,във връзка с чл.30,ал.4,т.5 от ЗМСМА

В ОИК Пещера, от Председателя на ОбС град Пещера е постъпило уведомление с вх. № 160 от 29.05.2018г., с което информира ОИК Пещера,че общинския съветник Стелиян Иванов Варсанов не е участвал в общо 6 /шест/ заседания на ОбС Пещера за периода за месец март 2017г. до месец април 2018г.,без да е уведомил писмено председателя на ОбС за неучастието си на заседанието на съвета по уважителни причини –служебна ангажираност,отсъствие от страната,заболяване и други.

Към уведомлението са приложени следните заверени ксерокопия:

1.Страница първа от протоколите на заседанията на Обс Пещера/6 бр./

2.Присъствен списък от заседанията на ОбС Пещера/6бр./

3.Писмени покани /извадка от ел.поща/за заседанията на ОбС Пещера съдържащи деня,часа,мястото и проект за дневен ред на заседанието,с всички постъпили материали по него/6 бр./

В законно установения срок и съгласно Решение №215-МИ/31.05.2018г. на ОИК Пещера,с препоръчано писмо ,чрез куриер с обратна разписка е изпратено уведомително писмо с изх.№97/31.05.2018г. до г-н Стелиян Иванов Варсанов.

Съгласно обратната разписка ,същото е получено на 05.06.2018г. в 14.00 часа лично от г-н Варсанов,удостоверено с неговия подпис.

В законно установения срок ,а именно на 08.06.2018г. в 15.30 часа в ОИК Пещера е получено чрез куриер възражение с вх.№163 /08.06.2018г.

Възражението беше прочетено от председателя на комисията на всички присъстващи членове.

Стелиян Варсанов е направил следните възражения:

1. За ненадлежното му уведомяване за заседанията на Общински съвет Пещера ,съгласно чл.44,ал.4 от ПОДОСПВОАП.
2. За периода цитиран от Председателя на Общинския съвет,че не е съответен на волята на законодателя ,уреден в чл.30,ал.4,т.5 от ЗМСМА, а именно: че периода следва да се брои за календарни години .
3. За това,че законодателят е имал предвид редовни заседания на Общинския съвет, а не извънредни такива.

ОИК Пещера разгледа отново и подробно обсъди цялата преписка ,включваща уведомление от Председателя на Общински съвет Пещера ,ведно с приложените писмени доказателства,както и депозираното възражение на общинския съветник Стелиян Варсанов.

Всички присъстващи членове на комисията ,взеха отношение по депозираното възражение,с изказване на лично мнение и становище.

Георги Връбчев предложи на заседанието на комисията да бъде поканена и изслушана д-р Цветана Лепарова-председател на ОбС Пещера.

Същата се отзова на поканата и отговори подробно и изчерпателно на поставените й въпроси.

1. Членовете на комисията подложиха на обсъждане въпроса поставен във възражението относно надлежното уведомяване на общинските съветници за провеждане на заседанията на ОбС Пещера ,съгласно съществуващия Правилник за организацията и дейността на Общински съвет Пещера и взаимодействието му с Общинска администрация Пещера,приет с Решение №3 /26.11.2015г.,изменен и допълнен с Решение №207/27.10.2016г.

Съгласно чл.44,ал.4 от ПОДОСПВОАП уведомяването на общинските съветници става с писмени покани, 5 дни преди заседанието.

Поканата следва да съдържа:деня,час ,място и проекта за дневен ред на заседанието ведно с всички постъпили материали по него.

2. Членовете на комисията подложиха на обсъждане въпроса поставен във възражението относно периодът цитиран от Председателя на Общинския съвет дали същия съответства на волята на законодателя ,уреден в чл.30,ал.4,т.5 от ЗМСМА, а именно че периода следва да се брои по календарни години .

Съгласно чл.30 ,ал.4 ,т.5 от ЗМСМА, пълномощията на общински съветник се прекратяват предсрочно,когато той не участва в три поредни или общо пет заседания на Общинския съвет през годината .

3. Членовете на комисията подложиха на обсъждане въпроса поставен във възражението относно,това дали законодателя е имал предвид редовни заседания на Общинския съвет или извънредни такива .

4.Членовете на комисията подложиха на обсъждане и въпроса поставен във възражението относно електронния адрес, от който са изпращани писмените покани за предстоящите заседания на ОбС Пещера.

Приложените към уведомлението писмени покани в т.3 от Приложенията, представляват извлечение от електронната поща на Христина Николова Стайкова,изпратени от електронен адрес ,който не е официалния адрес на местния орган, а именно Общински съвет Пещера.

След обсъждане на всички въпроси и представени писмени доказателства ,се проведе гласуване за вземане на Решение за Предсрочно прекратяване на пълномощията на избран общински съветник-Стелиян Иванов Варсанов ,от листата на МК „СТЕЛИЯН ВАРСАНОВ за ПЕЩЕРА“ на основание чл.30,ал.6 ,във връзка с чл.30,ал.4,т.5 от ЗМСМА.

Проектът за решение бе подложен на поименно гласуване.

|  |  |
| --- | --- |
| **Членове на ОИК** | **Гласуване** |
| 1. Нина Димитрова Костова | ЗА |
| 1. Стойка Костадинова Цвеева | ЗА |
| 1. Атанаска Стоичкова Гочева | ПРОТИВ |
| 1. Маргарита Борисова Фолева | ЗА |
| 1. Елена Георгиева Дузова | ЗА |
| 1. Георги Георгиев Връбчев | ПРОТИВ |
| 1. Анна Петрова Кулинска | ОТСЪСТВА |
| 1. Георги Щерев Щерев | ПРОТИВ |
| 1. Николай Василев Василев | ОТСЪСТВА |
| 1. Василка Георгиева Димитрова | ЗА |
| 1. Здравка Николаева Мулетарова | ОТСЪСТВА |

В резултат на проведеното поименно гласуване бе взето ОТХВЪРЛИТЕЛНО РЕШЕНИЕ с 5 Гласа ‘ЗА‘ и 3 гласа „ПРОТИВ“ и става Решение № 216-МИ/11.06.2018г. на ОИК - гр.Пещера.

Поради изчерпване на дневния ред заседанието на ОИК – гр. Пещера бе закрито.

Секретар: Председател:

/Атанаска Гочева/ /Нина Костова

|  |  |
| --- | --- |
| **Членове на ОИК** | **Подписи:** |
| 1. Стойка Костадинова Цвеева |  |
| 1. Маргарита Борисова Фолева |  |
| 1. Елена Георгиева Дузова |  |
| 1. Георги Георгиев Връбчев |  |
| 1. Анна Петрова Кулинска | ОТСЪСТВА |
| 1. Георги Щерев Щерев |  |
| 1. Николай Василев Василев | ОТСЪСТВА |
| 1. Василка Георгиева Димитрова |  |
| 1. Здравка Николаева Мулетарова | ОТСЪСТВА |